অর্থ মন্ত্রণালয়ের প্রতিবেদনে আরো বলা হয়েছে, টাইম স্কেল ও সিলেকশন গ্রেড সুবিধাবঞ্চিত করা হলে সরকারের ভাবমূর্তি ক্ষুন্ন হবে। অন্যদিকে সব চাকরিজীবীর মধ্যে বিরূপ প্রভাব পড়বে। বেতন ও চাকরি কমিশন টাইম স্কেল ও সিলেকশন গ্রেড বিলুপ্ত করার পক্ষে মত দিয়ে বলেছে, সুপারিশকৃত বেতনের মধ্যে টাকার অঙ্কে দূরত্ব বৃদ্ধি এবং পাঁচ শতাংশ বার্ষিক ইনক্রিমেন্ট চক্রবৃদ্ধি হারে প্রদান করতে বলা হয়েছে। এতে ১৫ বছরে বেতন দ্বিগুণ হবে। আর জনপ্রশাসনে যে সংস্কার, পদোন্নতির মাধ্যমেই ক্যাডার কর্মকর্তাদের পদোন্নতি-বেতন বৃদ্ধি হবে।